section_heading: Kontroverze
paragraph_text: S druge strane, neki američki građani vide južnjačku zastavu kao simbol ustavnih prava saveznih država te prkosa i otpora centraliziranoj saveznoj vladi u Washingtonu. Udruge poput Sinova veterana Konfederacije i Ujedinjenih kćeri Konfederacije često ju koriste na svojim skupovima, smatrajući da ona nema nikakve rasističke konotacije, gledajući ju kao simbol prošlog razdoblja južnjačkog suvereniteta. Južnjački rock n' roll sastav Lynyrd Skynyrd često ju koristi na svojim koncertima. Slično, američki glazbenik Kid Rock izjavio je da nema ništa protiv te zastave jer ju ne doživljava kao isključivi simbol rasizma. Pristaše južnjačke zastave kao argument navode i to da bi se po istom principu i zastava Ujedinjenog Kraljevstva - "Union Jack" mogla smatrati rasističkom jer je Britansko Carstvo stoljećima izrabljivalo ne-bijelce u svojim kolonijama, osnovalo jedne od prvih koncentracijskih logora itd. pod tom zastavom.